JUMAL KÕNELEB
Piibel ütleb, et Kristuses oleme uus loodu.
Igal kevadel me, siin Soomes eriti, rõõmustame, kui elu naaseb.
Tundub, nagu looks Jumal kõik uuesti.
Jumal loobki kogu aeg uut. Ka meis on midagi uut.
Ometi mõnede meelest pole midagi toimunud.
Ei tea, mida sina tunned. Oled ehk usule tulnud juba ammu
ja ometi võitled veel vanade asjadega.
Vana mina elab tugevana edasi.
Piibel siiski ütleb, et uus, mis meis sündis, on asemele tulnud.
Mida me peaks siis tegema?
Mis on mäda, kui tundub, et kõik on ikka endistviisi?
Mida see uus loodu üldse tähendab?
Mul on jälle kaasas rekvisiite.
Mõtleme, et see on Jumal. Puhas nagu Jumal.
See vesi on täiesti puhas, kirgas, plekitu ja värvierinevusteta.
See on täiesti kirgas, värske vesi.
Jumal on selline, eks ole?
Temas ei ole muutuse varju. Ta on valgus. Puhas.
Kui mina tulen Tema kõrvale, siis minu sisemus tuleb nähtavale.
Ma tean, milline ma Temaga võrreldes olen.
Tean et mina ei ole selline.
Kuidas tahes üritangi, mu sisemus näib selline.
Siin ujub igasuguseid vanu asju, mis tõstavad pead.
Vanad kombed ja patud.
Selline udu, milles ei oska elus õiget teed leida.
Kuidas ma leian oma õige kutsumuse?
Tundub, et ei tea, kust ma tulen ja kuhu olen minemas.
Ma ei leia teed selles elus. Kõik on ebaselge.
Paulus ütleb: "Kes päästaks mind sellest surma ihust?"
Siis tuleb Jeesus, sureb minu eest Kolgata ristil.
Loeme Jesaja 53:5
"Ent teda haavati meie üleastumiste pärast, löödi meie süütegude tõttu"
Teda haavati kogu selle jama tõttu.
"Karistus oli tema peal, et meil oleks rahu,
Me kõik eksisime nagu lambad, igaüks meist pöördus oma teed,
aga Issand laskis meie kõigi süüteod tulla tema peale."
Jumal pani meie patuvõla Jeesuse peale
ja Tema suri Kolgata keskmisel ristil meie pärast.
Kandis meie patud ja üleastumised Kolgata ristile. Suri.
Kui ma sellest teada sain, et Ta on seda minu eest teinud
ja avasin oma südame, võtsin vastu andestuse ja armu,
Jumala elu, siis see arm ja andestus voolas minu südamesse
ja pesi mind puhtaks.
Ta tuli minu südamesse. Ma võtsin vastu Tama ja Tema elu.
Sel hetkel Ta tõesti tuli minu ellu.
Ma ei pidanud muutma oma kombeid,
käituma rohkem kristlikumalt
ega läbima mingeid patukahetsusrituaale
ega ennast piitsutama, lööma või paastuma.
Kui ma mõistsin, mida Jeesus on minu heaks teinud,
siis arm voolas minusse.
Piibel ütleb, et sündisin uuesti.
Piibel ütleb, et vana on möödas ja uus on asemele tulnud.
Kui ma võtsin selle Jeesuse elu,
selle sama kirka ja puhta Jumala kirkuse oma sisemusse,
sai mu sisemus samasuguseks.
Jeesus tõesti tuli mu sisse elama.
Tema pühadus, see sama "zoe", millest Piibli sõnul Jumal koosneb,
Tema igavene elu on minus
ja minu vaimus elab nüüd Jeesus Püha Vaimu läbi.
Minu vaim on nüüd uus ja endisest erinev.
See ei ole enam seda jama täis,
mu patud on päriselt ära pestud uuestisündimise pesemise läbi.
Imeline!
Kas see peab paika? Kas see on Piibliga kooskõlas?
Lugesin "Elav uudis" Piiblitõlkest imeliselt esitatud Tiituse 3:3
"Meiegi olime kord ju arutud, sõnakuulmatud, eksijad,
orjates mitmesuguseid himusid ja lõbusid,
(teame ju, et kõik, mis ei õnnestu
ja see jama häirib meid, orjastab ning raskendab elu)
elades kurjuses ja kadeduses, olime vihaalused ja vihkasime üksteist.
Kui aga Jumala, meie Päästja heldus ja inimesearmastus ilmus,
siis ta päästis meid -
mitte õiguse tegude tõttu, mida meie nagu oleksime teinud,
vaid oma halastust mööda,
uuestisünni pesemise ja Püha Vaimu uuendamise kaudu.
Seda Vaimu on Ta meie peale ohtralt valanud
Jeesuse Kristuse, meie Päästja läbi,
et meie, tema armust õigeks saanud,
oleksime igavese elu pärijaiks lootuse põhjal."
Ime on sündinud sinu ja minu sisemuses! Uuestisünni ime.
Midagi uut ja imelist on sündinud meie südames, meie vaimus.
Piibel ütleb, et uus on asemele tulnud. Vana on kadunud.
Selle sodise kannu võiks panna täiesti ära.
Midagi täiesti uut on asemele tulnud.
Mitte nii, nagu me sageli tunneme - palume oma patud andeks,
käime armulaual ja tunneme end hetkeks puhtana.
Ja pärast võtavad vanad patud või kombed taas võimust.
Hea puhas tunne on kadunud.
Nagu oleks see vana löga tagasi kallatud meisse.
Nii võib paljudele tunduda. Tunded käivad alla ja üles,
viletsalt heale ja jälle viletsale, nagu oleksime kord väga patused,
siis õiged ja puhtad, siis jälle patused.
Jumala Sõna on tõde. Piibel ütleb, et uus on asemele tulnud,
siis see tähendabki, et see vana on tõesti läinud
ja me oleme täiesti uued. Üleni uued kogu aeg.
Mis siis on mäda? See, et uuesti on sündinud vaid meie vaim.
Vaim on uuestisündinud ja kogu see sodi:
mustus, vanad kombed, on meie uuestisündimata hinge küljes kinni.
Meie vaim on aga ikkagi vaba, puhas ja uuestisündinud.
Meie kõige sisemisel osal on ühendus Jumalaga,
see on puhas ja vaba. See on laitmatu.
Kui see saab valitseda ka meie hingeelu üle,
siis me saame käia puhtuses.
See on pühitsusprotsess.
Kui mõistame, mis meie elus on toimunud
ja õpime ning taipame, mida Jeesus on meie eest teinud,
siis hakkab see mõjutama mu mõtteid, tahet ja tundeid.
Rõõm ja vabadus tulevad, saan lõõgastuda
ega pea enam püüdma olla hea kristlane.
Mõistan, mida Jeesus tegi ja sellest piisab.
See on lõpetatud. Jeesuse töösse ei või lisada enam midagi.
See ei jäänud Joy kohal pooleli.
Ta tegi täiusliku töö ja istub nüüd Jumala paremal käel.
Töö on lõpetatud ja kui seda mõistan,
õpin ja tasapisi mõistma hakkan, mõjutab see mu tundeid ja tahet.
Ma lõõgastun ning armastus, rõõm, vägi ja kannatlikkus
voolab täiesti uuel moel.
Peame mõistma oma uut identiteeti.
Seda, kes me tegelikult oleme.
Jumala silmis me ei ole patused,
viletsad ja haletsusväärsed ussikesed.
Meist mõni võib nii tunda ja isegi öelda, et ta ei kõlba kuhugile.
Jumal nii ei ütle.
Vaadake, mida Jumal ütleb usklike kohta 1Peetruse 2:9
"Teie aga olete valitud sugu,
kuninglik preesterkond, püha rahvas, omandrahvas,
et te kuulutaksite tema kiidetavust,
kes teid on kutsunud pimedusest oma imelisse valgusse"
Oleme valitud sugu, kuninglik preesterkond, püha rahvas
ja omandrahvas.
Kui ma tõesti olen osa Jumala väljavalitutest
ja kuninglikust preesterkonnast, siis olen ma palju enamat,
kui mõni vilets ussike, kes ei kõlba kuhugile.
Kui julgeme uskuda seda, mida Jumal on meie heaks teinud,
et Tema on meid õigeks teinud, tõstnud, puhastanud
ja teinud meid armsateks lasteks, kuninglikuks preesterkonnaks,
siis see muudab me suhtumist iseendasse ja teistesse.
Selle tõttu teeb tõde tõesti vabaks.
Siin ma näen seda Jumala materjali, Tema pühadust.
Ja nüüd on minus seda sama, sest Jeesus elab minus.
Mitte selle tõttu, et Joy oleks parem kui enne
ja käituks nüüd paremini, kui enne.
Ainult selle pärast, et Jeesus tuli minu sisse elama.
Meis on nüüd see sama Isa ja lapse DNA ja samad geenid.
Sama pere. Me ei ole enam võõrad ja majalised.
Minu ja Jumala vahel ei ole enam sellist erinevust, nagu varem.
Siis olime erinevad ja tundus võimatu,
et saaksin palvevastuseid pühalt Jumalalt.
Aga et Jeesus tuli vahele ja muutis kogu loo,
siis võime olla samasugused.
Piibel ütleb, et nüüd oleme üks vaim Issandaga.
Mul pole enam mingit häda ega muret.
1Kr. 6:17 "Aga kes hoiab Issanda poole, see on temaga üks vaim."
Minu jaoks oli see vägev, kui mu vaim sündis uuesti
ja ma sain kohe tunda, et mul on nüüd ühendus Jumalaga.
Päris ühendus Jumalaga.
Mäletan seda aega, kui uskmatunda otsisin ülikooli ajal elu mõtet.
Mõtlesime ja analüüsisime, leidsime nii keha kui hinge,
mis sisaldab meie tahet ja tundeid,
aga elu mõtet, mida otsisime, ei leidnud.
Meie vaim ei olnud uuestisündinud. Meil polnud ühendust oma Loojaga.
Kui mu vaim sündis uuesti, sain ühenduse oma Loojaga
ja kogu elu Loojaga. Pole ime, et mu elu muutus!
Korraga oli mul ühendus Kõigeväelise Jumalaga.
Puhas ühendus.
Sa ei pea enam käima seinaääri mööda
ja häbenema iseennast ja oma patte, sest Jumal on need ära võtnud.
Sa ei pea ennast häbenema, kuigi äsja tegid pattu.
Võid paluda andeks ja teada,
et oled sellegipoolest Jumala armas laps.
Mind ärritab see asi, kuigi nii ei tohiks öelda.
Püha Vaim tahaks selle tõe usklike ellu paisata:
"Ära jää pimedusse! Ära jää masendusse ja süütundesse,
vaid ole vaba! Jeesuse nimel." Usu seda, mida Jumal on teinud.
Ta on sind uuesti sünnitanud, sa oled Jumala armas laps!
Halleluuja!
Variser Nikodeemus küsis just selle asja kohta Johannese 3:3
See variser tuleb Jeesuse juurde ja tal on küsimusi. Jeesus vastas:
Tõesti, tõesti, ma ütlen sulle,
kes ei sünni ülalt, ei või näha Jumala riiki.”
Kui Jeesus tuleb meie südamesse ja me sünnime uuesti,
siis me oleme ühenduses ja näeme.
Võime elada selles Jumala riigis.
"Nikodeemos ütles talle:
Kuidas saab inimene sündida, kui ta on vana?
Ega ta saa ju minna tagasi oma ema üska
ja teist korda sündida?”
Just selliseid küsimusi küsime ka meie.
Jeesus vastas: Tõesti, tõesti, ma ütlen sulle,
kes ei sünni veest ja Vaimust, ei saa minna Jumala riiki.
Lihast sündinu on liha, ja Vaimust sündinu on vaim.
Ära imesta, et ma sulle ütlen: Te peate sündima ülalt!"
Johannese 3:9 kostis Nikodeemos: Kuidas see on võimalik?”
Ja siis räägib Jeesus enese kohta, kuidas Inimese Poega ülendatakse.
St. Ta tõstetakse ristile surema,
et igal Temasse uskujal oleks igavene elu.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
See võib tunduda kummaliselt,
et ma olen püha ja vaba Jumala armas laps.
Võibolla see ei tundu nii olevat.
Pigem kõike muud.
Õnneks ei sõltu see meie tunnetest.
Joy on öelnud varasemas saateosas,
et õigus ei ole selline,
et see kord on meie peal ja kord võetakse ära, kui patustame.
Meelt parandades oleme taas õiged jne.
Õige olemine on olukord, mis püsib.
Kui keegi tuleks su ukse taha ja näitaks dokumenti, mis tõestab,
et sa oled kuninglikust soost ja prints. See riik kuulub sulle.
Sa saad printsiks ja tuled sinna riiki,
siis ka läbikukkudes ja pagendusse sattudes,
oleksid ikkagi selle riigi prints.
Kui me oleme uus loodu ja Jumala armsad lapsed,
siis see seisus on püsiv.
Johannese 3:17 "Jumal ei ole ju läkitanud oma Poega maailma,
et ta kohut mõistaks maailma üle"
Jeesus ei tulnud selleks, et noomida ja kohut mõista.
Ta tuli meid aitama. Ta suri meie eest.
Ta ei tulnud kohut mõistma.
"vaid et maailm tema läbi päästetaks.
Kes temasse usub, selle üle ei mõisteta kohut,
ja kes ei usu, selle üle on kohus juba mõistetud,
sest ta ei ole uskunud Jumala ainusündinud Poja nimesse."
Me saame puhtaks ainult selle tõttu, et usume Tema töösse.
See on ainus põhjus.
Kas me siis oleme alati täiuslikud? Mis siis juhtub, kui me vigu teeme?
Me ei oska elada seda uue loodu elu, kuigi väga sooviksime.
Kuidas selles siis tugevaks saada? Kas ma võin nüüd teha mida tahes?
Olen püha, puhas, õige ja laitmatu.
Kas ma siis ei pea meelt parandama ja võin teha kõike ja kõik sobib?
Jumal annab muudkui armu?
Kas see tähendab seda?
Paulus vastab sellele küsimusele, kas võime teha pattu olles armu all
ja ütleb otse: Ei sugugi!
Kui mõistame, et kõik õigus ja pääste on üksnes armust,
siis see muudab meid.
Mõistame, et me ei ole seda ära teeninud
ja ei saa kunagi teenida.
Me pole igavesti täiuslikud iseenestes.
Kui laseme armul ennast mõjutada, siis see hoiab meid puhtana.
Meie võitlused ei ole enese puhtamaks tegemiseks,
vaid armus püsimiseks.
Peame püsima mõistmises,
et oleme armu saanud ja püsima Vaimu osaduses.
Muidugi tuleb ette äpardusi. 1Johannese 1:9 ütleb:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Kui tunnistame oma patud Jumalale.
Ometi on meie vaim uuestisündinud. Meie vaim on alati vaba.
Tiituse 2:11 alates loeme sellest imelisest "Elav uudis" tõlkest:
Igavest päästet pakutakse nüüd igaühele tasuta.
Kui võtame Jumala kingi vastu, mõistame ka,
et peame loobuma halvast ja patusest eluviisist
ning elama Jumala auks.
Jumal mõistis meie patu hukka ja Kristus suri nende eest.
Ta päästis meid, et me ei jätkaks patu tegemist,
vaid et Tema poolt puhastatutena aitaksime teisi inimesi.
Õpeta ja kannusta usklikke elama sel viisil."
Õpeta ja aita neid elada ja püsida puhtuses.
Kui vaja, siis kutsu neid korrale.
Sellist nõu annab Paulus,
et elaksime ja püsiksime valguses, kuhu meid on kutsutud.
Kõik vaimuliku eluga seonduv - Jumala Sõna lugemine,
koguduses käimine, ülistusmuusika, ülistamine ja palve -
see toidab meie vaimu
ja aitab meil püsida ning käia vaimus ja puhtuses.
Palvetame.
Tänu, Isa, et me ei ole viletsad ussikesed maapõrmus!
Me pole haletsusväärsed, patused ja hukkamõistetud.
Me oleme Sinu armsad lapsed!
Tänu, Issand, et igaüks saab kogeda ja näha uuestisünni rõõmu!
Issand, tänu, et Sina oled teinud meid õigeks oma ristisurma läbi!
Me saame elada vabana häbist ja halvast enesetundest.
Issand õnnista igat vaatajat ja vabasta pimeduse võimu alt!
Tänu, Issand, et oled tõmmanud meid välja pimedusest
oma imelise Poja kirkasse valguse kuningriiki.
Tänu, Issand, et me oleme Su armsad lapsed nüüd ja igavesti!
Jeesuse nimel, aamen.
On imeline teenida Jumalat. Imeline teha seda iga päev.
Ka sind on kutsutud Jumalat teenima.
TV7 on samuti kutsutud. TV7 on Jumala ime.
Selle mõte on levitada evangeeliumi Soomes ja väljaspool selle piire.
Kui sa tahad toetada seda tööd, siis oled osaline selles
ja saad ka ise sellest õnnistatud.
Me ei pea kõik olema siinpool ekraani, aga saame olla osalised Jumala töös.
Võid helistada TV7 Eesti annetustelefonil 900 1777
Kõne hind Eestis on 7 eurot.
Võid teha ka ülekande ekraanile tulevatele kontonumbritele.
Ole õnnistatud Jeesuse nimel!
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin